b'\n_START_ARTICLE_\nNewcastle upon Tyne\n_START_PARAGRAPH_\nNewcastle upon Tyne (pogosto skraj\xc5\xa1ano v Newcastle) je mesto v grofiji Tyne and Wear v severovzhodnem delu Anglije. Le\xc5\xbei na severnem bregu reke Tyne. Mesto je nastalo na obmo\xc4\x8dju rimske naselbine z imenom Pons Aelius. Mesto je ime dobilo po svojem gradu, ki ga je leta 1080 zgradil Robert II., vojvoda Normadije, najstarej\xc5\xa1i sin Viljema Osvajalca. Mesto je bilo pomembno sredi\xc5\xa1\xc4\x8de trgovanja z volno in kasneje kopanja premoga. Pristani\xc5\xa1\xc4\x8de se je razvilo v 16. stoletju in je skupaj z ostalimi ladjedelnicami vzdol\xc5\xbe reke Tyne spadalo med najpomembnej\xc5\xa1a sredi\xc5\xa1\xc4\x8da izdelave in popravil ladij na svetu. Ta industrija je kasneje upadla in dokon\xc4\x8dno izginila. Danes je mesto predvsem poslovno in kulturno sredi\xc5\xa1\xc4\x8de, posebej znano po svojem \xc5\xbeivahnem no\xc4\x8dnem \xc5\xbeivljenju.'